Dette er Sean Beans favoritt-dødsscene
Det var under et pressemøte den britiske 55-åringen avslørte at han har en favoritt død blant alle han har vært igjennom som skuespiller. I forbindelse med hans nyeste dramaserie «Legends» deltok Sean Bean denne uken i et panel på Television Critics Association Summer Tour, og det tok ikke lang tid før en av journalistene brakte dødsfallene hans på bordet og spurte hvilken han likte best. - Jeg likte «Ringenes Herre», sa han og henviste til da karakteren hans «Boromir» ble skutt med piler av en uruk-hai. - Det var en ganske episk død.Bean fikk også spørsmål om hva han tenker om fansens interesse for hans vane for å dø i ulike filmer ogTV-serier, og da fortalte han at han tror det kan ha noe med måten rollefigurene hans dør på. - Jeg har dødd ganske mange ganger, og faktisk så har jeg dødd på mange forskjellige måter. Kanskje bunner interessen i kvaliteten på min død. Og det har 55-åringen helt rett i: Ifølge Geekspeakmagazine har han dødd intet mindre enn 25 ganger - hvor av «Game of Thrones» skal være det nyeste dødsfallet på skjermen.Den nye TV-serien Bean er aktuell med nå handler om en undercover agent som går så dypt inn i hans aliaser at man begynner å stille spørsmål om hvem han egentlig er. Selvfølgelig kom det spørsmål om hvor lenge denne Bean-karakteren blir på skjermen, men da avslørte han at han ikke forventer å møte døden med det første. - Jeg kommer til å være med i serien en stund, sa han. Her er et lite utvalgt filmer og TV-serier seerne har måtte tatt farvel med Bean sin rollefigur: Ranuccio i «Caravaggio» (1986), Tadgh McCabe «The Field» (1990), Lord Fenton «Scarlett» (1994), Alec Trevelyan «GoldenEye» (1995), Patrick Koster «Don't Say a Word» (2001), Robert Aske «Henry VIII» (2003), John Ryder «The Hitcher» (2007), Ulrich «Black Death» (2010) og Major Jack Jones «Age of Heroes» (2011).
Ser man en film eller TV-serie med skuespiller Sean Bean (55) er sjansen stor at han skal dø, men hvilken av hans tidligere dødsscener er hans personlige favoritt? (55) er sjansen stor at han skal dø, men hvilken av hans tidligere dødsscener er hans personlige favoritt?